

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 28.janvārī Nr.41

 (protokols Nr.2, 40.p.)

**Par zemes nomas līguma slēgšanu**

Priekuļu novada pašvaldības dome izskata Vārds Uzvārds (turpmāk – Iesniedzējs) 2021.gada 8.janvāra iesniegumu (reģ.08.01.2021. Priekuļu novada pašvaldībā Nr.3.1-5.2/2021-97) par zemes nomas līguma noslēgšanu par zemes gabala “Raibači”, Liepas pagastā, Priekuļu novadā, ar kadastra apzīmējumu 4260 003 0090, zemes 0,4540 ha platībā, iznomāšanu.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4260 003 0090, “Raibači”, Liepas pagastā, Priekuļu novadā, 0,4540 ha platībā ir Priekuļu novada pašvaldības īpašums, pašvaldības īpašuma tiesības reģistrētas Liepas pagasta zemesgrāmatas nodalījumā Nr.100000565765;
2. Uz zemes gabala ar kadastra apzīmējumu 4260 003 0090, “Raibači”, Liepas pagastā, Priekuļu novadā, 0,4540 ha platībā saskaņā ar 2020.gada 14.decembra dāvinājuma līgumu atrodas Iesniedzējam piederošas ēkas un būves;
3. Iesniedzēja īpašumatiesības uz būvju īpašumu 2020.gada 21.decembrī reģistrētas Liepas pagasta zemesgrāmatas nodalījumā Nr.100000607555;
4. Likuma “Par pašvaldībām” 14.panta otrās daļas 3.punkts nosaka, ka *“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
5. Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 7.punkts nosaka: *“Apbūvētu zemesgabalu iznomā tikai uz tā esošās būves īpašniekam, tiesiskajam valdītājam vai lietotājam (turpmāk arī – nomnieks), ja citos normatīvajos aktos nav noteikts citādi”,* savukārt 8.punkts nosaka *“Par apbūvēta zemesgabala nomu var slēgt nomas līgumu. Nomas līgumu slēdz, ja iznomātājs ir pieņēmis lēmumu slēgt nomas līgumu vai to ir ierosinājis attiecīgās būves īpašnieks, tiesiskais valdītājs vai lietotājs, vai tā noslēgšanu nosaka citi normatīvie akti”;*
6. Saskaņā ar Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 17.punktu apbūvēta zemes gabala nomas maksa gadā ir 1,5% kadastrālās vērtības, bet ne mazāk kā 28,00 *euro* gadā bez PVN.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 7.punktu, 8.punktu un 17.punktu, Priekuļu novada domes Tautsaimniecības komitejas 2021.gada 21.janvāra lēmumu (protokols Nr.2), elektroniski balsojot tiešsaistē, PAR –13 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Jānis Ročāns, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Slēgt zemes nomas līgumu ar Vārds Uzvārds, personas kods -, par zemes vienības “Raibači”, Liepas pagastā, Priekuļu novadā, ar kadastra apzīmējumu 4260 003 0090, 0,4540 ha platībā, iznomāšanu.
2. Noteikt zemes nomas līguma termiņu no 2021.gada 01.janvāra līdz 2025.gada 31.decembrim.
3. Nomas maksu noteikt gadā 1,5% kadastrālās vērtības, bet ne mazāk kā 28,00 *euro* gadā bez PVN.
4. Atbildīgā par lēmuma izpildi nekustamā īpašuma speciāliste L.S.Berovska.
5. Kontrole par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone